Ana Laborde Marqueze

Ana Laborde Marqueze (Donostia, Gipuzkoa, 1958) gipuzkoar historialaria da, zaharberritzaile lanetan aditua. Sari nazionala jaso zuen bere lan ibilbidearen bukaeran. 

 Bizitza 
Donostian jaio zen 1958an. Geografia eta Historian lizentziatu zen, Historiaurrea eta Arkeologia espezialitatean, Madrilgo Unibertsitate Autonomoko Filosofia eta Letren Fakultatean (1978). Eta Madrilgo Kultura Ondasunen Kontserbazio eta Zaharberritzeko Goi Eskolako Arkeologia espezialitateko titulua jaso zuen (1981).

 Lan ibilbidea 
Hasieran Atapuercako aztarnategi arkeologikoan lan egin zuen. Kultura Ministerioaren Espainiako Kultura Ondarearen Institutuan hasi zen lanean 1986. urtean, arkeologia- eta harri-materialak kontserbatzeko eta zaharberritzeko espezialista gisa, eta ordutik erretiroa hartu arte, 2024. urtean, hainbat monumentutan egin zituen esku-hartzeak, hala nola Santo Domingo de Silos eta Naiarako Santa María La Real monasterioetan eta Palma Mallorcakoa, Burgos, Sigüenza, Tutera, Toledo edo Bartzelona; Gasteizko Andre Maria Zuriaren edo Sorolla Museoko lorategiko eskulturak, edo Madrilgo Alcalako Atea zaharberritzeko proiekturako azken aholkularitza.

Bere ibilbidean mugarri izan zen Santiago de Compostelako Katedraleko Aintzaren Arkupearen kontserbazio eta zaharberritzea. Hamabi urteko lana egin zuen, 2006 eta 2018 artean, Loriaren Elizpea zaharberritzeko. Hori zela eta, 2024an Kultura Ondasunen Zaharberritze eta Kontserbazio Sari Nazionala jaso zuen, munduko ondare gisa.

 Sariak eta aintzatespenak 

 2024 Kultura Ondasunen Zaharberritze eta Kontserbazioko Sari Nazionala.

 Erreferentziak 

 Kanpo estekak 

Kategoria:Donostiarrak
Kategoria:Emakume historialariak
Kategoria:Euskal Herriko historialariak